«En stødig sykepleier å diskutere med» – erfaringer med mobil intensivsykepleier på sengepost
Authors: Fredriksen Rita Mimmi , Salte Barbro , Wibe Torunn 
Published: January 2024

Bakgrunn: Mobil intensivsykepleier (MIS) er et relativt nytt tilbud på norske sykehus, inspirert av ulike typer rapid response systems (RRS) som er etablert i flere land. Det finnes forskning fra andre land som har sett på ulike MIS-lignende sammensetninger av RRS, men det er gjort få studier i norsk kontekst på hvilke erfaringer sykepleiere på sengepost har med bruk av MIS. Forskning på dette kan være nyttig både for sengeposter og intensivavdelinger med tanke på eventuell videre utvikling av tjenesten på sykehus i Norge.
Hensikt: Undersøke og beskrive sykepleieres erfaringer med bruk av MIS på sengepost og hvordan de opplever samhandlingen mellom MIS og sykepleier.
Metode: Eksplorativt design med bruk av kvalitativ metode. Sykepleiere fra fire sengeposter på et mellomstort sykehus i Norge ble rekruttert til studien vinteren 2021/2022. Ti sykepleiere som hadde erfaring med bruk av MIS ble inkludert og deltok i til sammen tre fokusgruppeintervju. Datamaterialet ble analysert ved bruk av tematisk analyse inspirert av Braun og Clarke.
Resultater: Fire hovedtema ble identifisert: «MIS som et lavterskeltilbud»; «Sykepleiere erfarte forskjellige roller i samhandling med MIS»; «MIS bruker sin kompetanse på en måte som oppleves støttende»; «MIS bygger tillit ved å følge opp pasientsituasjoner».
Konklusjon: MIS bidrar med kompetanse og støtte til sykepleiere på sengepost, samt oppfølging i etterkant av tilsyn. Uklare kriterier for bruk av MIS og uklar rolleforståelse mellom MIS og sykepleier kan påvirke tjenesten negativt. Det bør forskes mer på ulike sammensetninger av RRS for å finne ut hvilke som er best egnet på norske sykehus.
ENGLISH ABSTRACT
Background: Mobile Intensive Care Nurse (MICN) is a relatively new service in Norwegian hospitals, inspired by different Rapid Response Systems (RRS) that are established in multiple countries. Former research has studied different RRS-teams comparable with MICN, but there are few studies reported from a Norwegian context concerning staff nurses’ experiences with the use of MICN. Research on this could be of interest for the further development of the service in Norway.
Aim: To explore and describe staff nurses’ experiences with the use of MICN and how they experience collaboration with the MICN.
Methods: Explorative design with use of qualitative method. Staff nurses from four different wards at a midsize hospital in Norway, were recruited for the study during the winter of 2021/2022. Ten staff nurses with experience with the use of MICN were included, and participated in three focus groups. Thematic analysis, inspired by Braun and Clarke, was used to analyze the data.
Results: Four main themes were identified: “MICN as a low-threshold service;” “Nurses experienced different roles in the interaction with MICN;” “MICN use their expertise in a way that is perceived as supportive;” “MICN appears trustworthy by offering patient follow- ps.”
Conclusion: MICN contributes with special expertise and support to staff nurses as well as patient follow-ups. Undefined criteria for the use of MICN and unclear role understanding between MICN and staff nurses can affect the interaction negatively. Further research should study the use of different constellations of RRS in order to find the best suitable for Norwegian hospitals.